ai4bharat/Pralekha huggingface dataset:
குடியரசுத் துணைத் தலைவர் செயலகம்
வரலாற்று சிறப்பு மிக்க நிகழ்வுகள் பற்றி விரிவான, உண்மையான நோக்கம் கொண்ட தகவல்களை வழங்க வேண்டியது அவசியம் - குடியரசு துணைத் தலைவர்
வரலாற்று சிறப்பு மிக்க நிகழ்வுகள் பற்றி விரிவான, உண்மையான நோக்கம் கொண்ட தகவல்களை வழங்க வேண்டியது அவசியம் என குடியரசு துணைத் தலைவர் திரு.எம்.வெங்கையா நாயுடு இன்று வலியுறுத்தியுள்ளார்.
நேதாஜி சுபாஷ் போஸ் – ஐஎன்ஏ டிரஸ்ட்டின் உதவி உறுப்பினரான ,டாக்டர் கல்யாண் குமார் டே என்பவர் எழுதிய ‘’ நேதாஜி- இந்தியாவின் சுதந்திரம் மற்றும் பிரிட்டிஷ் ஆவணக்காப்பகங்கள்’’ நூலை குடியரசு துணைத் தலைவர் மாளிகையில் , வெளியிட்டு அவர் உரையாற்றினார்.
இந்த நூல் , இந்திய விடுதலைப் போராட்டத்துக்கு நேதாஜி அளித்த பெரும் பங்களிப்பை விளக்கும் சில சுவையான ஆவணங்களைக் கொண்டுள்ளது என்று கூறிய குடியரசு துணைத் தலைவர், இந்தியாவின் வரலாற்றை நமது இளம் தலைமுறையினர் தெரிந்து கொள்வது அவசியம் என்று வலியுறுத்தினார்.
நாடு முழுவதும் விடுதலைப் போராட்ட வீரர்களின் வீரம், தியாகம் ஆகியவை குறித்த வரலாறுகளை பாடப்புத்தகங்களில் வெளியிட வேண்டும் என்றும் திரு. நாயுடு வலியுறுத்தினார்.
விடுதலைப் போராட்டத்தில் பல அம்சங்கள் மற்றும் நிழல்கள் படிந்துள்ளன என்று கூறிய குடியரசு துணைத் தலைவர், அவை அனைத்தும் இளம் தலைமுறையினருக்கு கற்பிக்கப்பட வேண்டும் என்று கேட்டுக்கொண்டார். ‘’ இந்தியாவின் பல்வேறு பகுதிகளைச் சேர்ந்த ஏராளமான மக்கள் நமது சுதந்திரத்துக்காக தியாகங்களைப் புரிந்துள்ளனர். அவர்களது வரலாறுகள் வெளிச்சத்துக்கு கொண்டு வரப்பட வேண்டும்’’ என்று அவர் வலியுறுத்தினார்.
விடுதலைப் போராட்டத்தில் திரு. சுபாஷ் சந்திர போஸ் ஆற்றிய பெரும் பங்கை குறிப்பிட்ட குடியரசு துணைத் தலைவர், விடுதலைப் போராட்டத்தின் போது, அவர் காட்டிய துணிச்சலும், ஆற்றல்மிக்க, தலைமையும் , மக்களை , குறிப்பாக இளைஞர்களை தொடர்ந்து ஈர்த்து வருகிறது என்று கூறினார்.
ஐஎன்ஏ-வை ஒரு படையாக உருவாக்கியது பற்றி குறிப்பிட்ட திரு. நாயுடு, இந்த நூலில் குறிப்பிடப்பட்டுள்ள ஆவணங்கள், ஐஎன்ஏ மீது மக்களுக்கு ஏற்பட்ட ஆர்வம் , பிரிட்டிசாரைக் கதிகலங்க வைத்ததாகக் கூறுகின்றன என்றார். நாட்டின் விடுதலைப் போராட்டத்தில் இது முக்கிய பங்களிப்பாகும் என அவர் தெரிவித்தார்.
சர்வதேச இளைஞர்கள் தினமான இன்று, நேதாஜியின் வாழ்க்கையிலிருந்து இளைஞர்கள் ஊக்கம் பெற வேண்டும் எனவும், புதிய இந்தியாவைக் கட்டமைப்பதில் உழைக்க வேண்டும் என்றும் குடியரசு துணைத் தலைவர் அழைப்பு விடுத்தார்.
நாடு விடுதலை அடைந்து 70 ஆண்டுகளாகியும், தொடர்ந்து பல்வேறு விஷயங்களில் சவால்களை எதிர்நோக்கி வந்துள்ளதாக குறிப்பிட்ட அவர், வறுமை, எழுத்தறிவின்மை, ஊழல், சாதி, பாலின வேறுபாடு ஆகியவை இல்லாத, அனைவருக்கும் சம வாய்ப்புகள் அடங்கிய, புதிய இந்தியாவைக் கட்டமைப்பதில் முன்களத்தில் இளைஞர்கள் நிற்க வேண்டும் என கேட்டுக்கொண்டார்.
இந்தியாவின் நாகரிக மாண்புகள், வரலாறு, கலாச்சாரம் ஆகியவை பற்றி நேதாஜி பெருமிதம் கொண்டிருந்தார் என்றும், பெரும் தேசங்கள் தங்கள் தலைவிதியை தாங்களே வடிவமைத்துக் கொள்ளும் என்று அவர் தீவிரமாக நம்பினார் என்றும் திரு நாயுடு கூறினார். ‘’ மக்களிடையே இந்த எழுச்சியைத் தூண்டிவிட வேண்டும் என அவர் விரும்பினார்’’ என்று குடியரசு துணைத்தலைவர் தெரிவித்தார்.
-----
(Visitor Counter : 161
சுகாதாரம் மற்றும் குடும்ப நலத்துறை அமைச்சகம்
தூய்மையே சேவை: தனியார் மருத்துவமனையுடன் இணைந்து சுகாதாரத் துறை புதிய முன்முயற்சி
சுகாதாரம் மற்றும் தூய்மைப் பணிகளுக்கு காயகல்ப் நடைமுறைகளை பின்பற்ற மருத்துவமனைகள் மற்றும் சுகாதார சேவை நிறுவனங்களுக்கான தேசிய தர நிர்ணய அமைப்பு முடிவு
பொது சுகாதார மையங்கள் மற்றும் அதன் சுற்றுப்புறங்களை தூய்மையாக பராமரிப்பதற்கான காயகல்ப் திட்டம் வெற்றியடைந்துள்ளதால், தனியார் மருத்துவமனைகளில் வழங்கப்படும் சுகாதார சேவைகளை மதிப்பீடு செய்ய, காயகல்ப் திட்டம் போன்ற புதிய நடைமுறைகளை பின்பற்ற மருத்துவமனைகள் மற்றும் சுகாதார சேவை நிறுவனங்களுக்கான தேசிய தர நிர்ணய அமைப்பு முடிவு செய்துள்ளது. நாடு முழுவதும் மேற்கொள்ளப்பட்டு வரும் “தூய்மையே சேவை” இயக்கத்தின் தூய்மை மற்றும் துப்புரவு பிரச்சார இயக்கத்தின் ஒரு பகுதியாக இந்த நடவடிக்கை மேற்கொள்ளப்பட உள்ளது.
மருத்துவமனைகளை தூய்மையாகவும், ஆரோக்கியமாகவும் பராமரிப்பதன் மூலம், நோயாளிகள் மற்றும் அவர்களை பார்க்க மருத்துவமனைக்கு வருவோருக்கு தொற்று நோய்கள் பரவாமல் தடுப்பதுடன், வீடுகள் மற்றும் பணியிடங்களில் தூய்மை மற்றும் துப்புரவுப் பணிகளை மேற்கொள்ள வேண்டுமென்ற மனநிலையை ஏற்படுத்தவும் இந்த திட்டம் உதவிகரமாக இருக்கும். தூய்மையான மற்றும் தெளிவான சுற்றுப்புறத்துடன் கூடிய மருத்துவமனைகளில், நோயாளிகளை கண்ணியமாகவும், கவுரமாகவும் நடத்துவதன் மூலம், நோயாளிகளை விரைவாக குணப்படுத்தவும், அவர்களிடம் கூடுதலான மன நிறைவை ஏற்படுத்தவும் இந்த புதிய முன்முயற்சிகள் உதவும் வகையில் காயகல்ப் திட்டம் தொடங்கப்பட்டது.
அரசின் இந்த நடவடிக்கை, தூய்மை மற்றும் ஆரோக்கியத்தை பராமரிப்பதில், அரசு மருத்துவமனைகள் பிற மருத்துவமனைகளுடன் போட்டி போடும் சூழலை உருவாக்கியுள்ளது. அத்துடன், நோயாளிகளிடம் மன நிறைவையும், மருத்துவமனை ஊழியர்களின் நடவடிக்கைகளில் மாற்றத்தையும் ஏற்படுத்தி உள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அனைத்து மத்திய அரசு பணியாளர்களும் மற்றும் 18 வயதுக்கு மேற்பட்ட அனைவரும் விரைவில் தடுப்பு மருந்து எடுத்துக் கொள்ளுமாறு மத்திய அமைச்சர் திரு ஜிதேந்திர சிங் வேண்டுகோள்
அனைத்து மத்திய அரசு பணியாளர்கள் மற்றும் 18 வயதுக்கு மேற்பட்ட அனைவரும் விரைவில் தடுப்பு மருந்து எடுத்துக் கொள்ள வேண்டுமென்று வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான திரு ஜிதேந்திர சிங் வேண்டுகோள் விடுத்துள்ளார்.
இது தொடர்பான சுற்றறிக்கையை பணியாளர் மற்றும் பயிற்சி துறை 2021 ஏப்ரல் 22 அன்று வெளியிட்டுள்ளது. 45 வயதுக்கு மேற்பட்ட தகுதியுடைய அனைத்து பயனாளிகளும் தடுப்பூசி போட்டுக்கொள்ள வேண்டும் என்று முன்னதாக வேண்டுகோள் விடுத்திருந்த அமைச்சர், பணியாளர்களுக்கு தடுப்பூசி வழங்குவதற்காக பணியாளர் மற்றும் பயிற்சி துறை எடுத்திருந்த நடவடிக்கைகளுக்கு பாராட்டு தெரிவித்திருந்தார்.
தடுப்பூசி போட்டுக் கொண்டதற்கு பின்னரும் அடிக்கடி கைகளைக் கழுவுதல், கிருமி நாசினியை உபயோகித்தல், முகக்கவசம் அணிதல், சமூக இடைவெளியை கடைப்பிடித்தல் உள்ளிட்ட சரியான கொவிட் நடத்தை விதிமுறையை பின்பற்றுமாறு அரசு அலுவலர்கள் கேட்டுக்கொள்ளப்பட்டுள்ளனர்.
கொவிட்-19-ஐ கட்டுப்படுத்துவதற்காக செயல்படுத்தப்பட்டுள்ள இதர தடுப்பு நடவடிக்கைள் குறித்தும் டாக்டர் ஜிதேந்திர சிங் வலியுறுத்தினார்.
2021 மே 31 வரை அமலில் இருக்கப்போகும் விதிமுறைகள்/வழிகாட்டுதல்கள் முழு அளவில் அனைவராலும் பின்பற்றப்படும் என்று அமைச்சர் நம்பிக்கை தெரிவித்தார். கொவிட் காரணமாக அலுவலகப் பணிகள் பாதிப்படைய அனுமதிக்கப்பட மாட்டாது என்றும் அவர் உறுதியளித்தார்.
பணியாளர் மற்றும் பயிற்சி துறையின் வழிகாட்டுதல்களை போன்றே, அதே சமயம் உள்ளூர் நிலைமையை கருத்தில் கொண்டு வழிகாட்டுதல்களை வெளியிடுமாறும் அனைத்து மாநிலங்களின் தலைமை செயலாளர்களுக்கு கடிதம் எழுதுமாறும் பணியாளர் மற்றும் பயிற்சி துறையை அமைச்சர் கேட்டுக்கொண்டார்.
நிலைமையை அரசு உன்னிப்பாக கண்காணித்து வருவதாகவும் அவர் கூறினார்.
கடந்த ஒரு வருடமாக பல்வேறு வழிகாட்டுதல்களை பணியாளர் மற்றும் பயிற்சித்துறை உருவாக்கியுள்ளதாகவும், அத்துறை உருவாக்கிய வீட்டிலிருந்தே பணிபுரியும் முறையானது வெற்றிகரமாக அமைந்ததாகவும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1715954
பிரதமர் அலுவலகம்
ஞானம், செயல் மற்றும் பக்தியின் மிகச்சரியான கலவையாக யோகா திகழ்கிறது: பிரதமர்
ஞானம், செயல் மற்றும் பக்தியின் மிகச்சரியான கலவையாக யோகா திகழ்கிறது என்று பிரதமர் திரு. நரேந்திர மோதி கூறியுள்ளார். அதிவேகமாக இயங்கி வரும் உலகில், யோகா மிகவும் தேவையான அமைதியை வழங்குவதாக அவர் குறிப்பிட்டுள்ளார்.
இதுகுறித்து பிரதமர் தமிழில் வெளியிட்டுள்ள டுவிட்டர் பதிவில் கூறியிருப்பதாவது;
"ஞானம், செயல் மற்றும் பக்தியின் அற்புதமான கலவையாக யோகா பரிமளிக்கிறது. அதிவேகமாக இயங்கும் உலகில், ஆழ்ந்த மனஅமைதியை தருவதாய் யோகா விளங்குகிறது."
(
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் சுமார் 66.07 கோடி தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 4-ஆம் தேதி வரை, 66.07 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், கூடுதலாக சுமார் 85 லட்சம்  தடுப்பூசிகள் வழங்கப்படவிருக்கின்றன.
சுமார் 4.49 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751944
பிரதமர் அலுவலகம்
ஜவகர்லால் நேரு பல்கலைக்கழகத்தில் சுவாமி விவேகானந்தரின் சிலை: பிரதமர் திறந்து வைக்கிறார்
ஜவகர்லால் நேரு பல்கலைக்கழக வளாகத்தில் நிறுவப்பட்டுள்ள சுவாமி விவேகானந்தரின் ஆளுயர சிலையை, இம்மாதம் 12ஆம் தேதியன்று மாலை ஆறரை மணி அளவில், காணொலி மூலம் பிரதமர் திரு நரேந்திர மோடி திறந்து வைக்கிறார். மத்திய கல்வி அமைச்சரும் இந்த நிகழ்வில் பங்கேற்கிறார்.
சுவாமி விவேகானந்தரின் தத்துவமும், லட்சியமும் நம் நாட்டு இளைஞர்களுக்கு இன்றைக்கும் வழிகாட்டுகிறது. உலகெங்கும் லட்சக்கணக்கானோருக்கு தொடர்ந்து ஊக்கமளித்து வரும் மிக உயர்ந்த ஆளுமையைப் பெற்றதற்காக இந்தியா பெருமை கொள்கிறது.
சுவாமி விவேகானந்தர் வாழ்ந்த காலத்தைப் போலவே இன்றைய காலகட்டத்துக்கும் அவரது லட்சியங்கள் பொருத்தமாக இருப்பதாக பிரதமர் எப்போதும் கூறுவார். மக்களுக்கு சேவையாற்றுவதும், நாட்டின் இளைஞர்களுக்கு அதிகாரமளிப்பதும், தேசத்தை அனைத்து விதங்களிலும் வலுப்படுத்தி, சர்வதேச அளவில் அதன் மதிப்பை உயர்த்தும் என்று பிரதமர் அடிக்கடி வலியுறுத்துவார். இந்தியாவின் வளமும், சக்தியும் அதன் மக்களிடம் இருப்பதால், அனைவருக்கும் அதிகாரமளிப்பது மட்டுமே தற்சார்பு இந்தியா என்னும் உயர்ந்த லட்சியத்தை எட்டுவதற்கு நாட்டை இட்டுச் செல்லும்.
(
ரசாயனம் மற்றும் உரங்கள் அமைச்சகம்
மருந்து தயாரிப்புத் துறையினருக்கு உற்பத்தியுடன் இணைந்த ஊக்கத்தொகை திட்டம்
“தற்சார்பு இந்தியா-இந்தியாவின் உற்பத்தித் திறனை அதிகரித்தல் மற்றும் பத்து துறைகளில் ஏற்றுமதியை அதிகரித்தல்“ என்ற உத்தியின் அடிப்படையில், மருந்து தயாரிப்பு தொழில் துறையினருக்கு உற்பத்தியுடன் இணைந்த ஊக்கத்தொகை வழங்கும் திட்டத்திற்கு, மத்திய அமைச்சரவை 24.2.2021-ல் ஒப்புதல் அளித்தது. இத்திட்டத்தை செயல்படுத்துவதற்கான விண்ணப்பங்களை வரவேற்பதற்கான வழிகாட்டு நெறிமுகைள், தொழில்துறையினர், சம்பந்தப்பட்ட துறைகள் மற்றும் நித்தி ஆயோக்குடன் ஆலோசனை நடத்தி, 01.06.2021 அன்று வெளியிடப்பட்டது.
மருந்து தயாரிப்பில் உயர்மதிப்புள்ள பல்வேறு மருந்துப் பொருட்கள் தயாரிப்புக்கு முக்கியப் பங்காற்றும் வகையில், உற்பத்தித் துறையில் முதலீட்டை அதிகரித்து, இந்தியாவின் உற்பத்தித் திறனை அதிகரிப்பதே, இத்திட்டத்தின் முக்கிய நோக்கமாகும். துல்லியமான தொழில்நுட்பத்தைப் பயன்படுத்தி, உலகளாவிய மதிப்புச் சங்கிலியை புகுத்தி, இந்தியாவை உற்பத்தித் துறையின் முன்னோடி ஆக்குவதும், இத்திட்டத்தின் நோக்கமாகும்.
இத்திட்டத்தின்கீழ், உயிரி மருந்துப் பொருட்கள், உயிர்காக்கும் மருநதுகள், காப்புரிமை பெற்ற மருந்துகள் தயாரிக்க ஊக்கமளிக்கப்பட உள்ளது.
கூடுதல் விவரங்களுக்கு https://pharmaceuticals.gov.in/schemes. காணவும்.
பெட்ரோலியம் மற்றம் இயற்கை எரிவாயு அமைச்சகம்
இந்தியா மற்றும் பிரேசில் நாடுகளுக்கு இடையே உயிரி எரிசக்தி ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை இந்தியா மற்றும் பிரேசில் நாடுகளுக்கு இடையிலான உயிரி எரிசக்தி ஒத்துழைப்புக்கான புரிந்துணர்வு ஒப்பந்தத்திற்கு ஒப்புதல் வழங்கியுள்ளது.
உலகிலேயே இந்தியாவும், பிரேசிலும் எரிசக்தியை பயன்படுத்துவதில் முக்கிய நாடுகளாக உள்ளன. லத்தீன் அமெரிக்கா மற்றும் கரீபியன் பகுதி முழுவதற்குமான இந்தியாவின் முக்கிய வர்த்தக பங்குதாரராக பிரேசில் உள்ளது.
2016 ஆம் ஆண்டில் இந்தியாவில் பிரதமர் திரு.நரேந்திர மோடி மற்றும் பிரேசில் அதிபர் உடனான சந்திப்பில், இரு தரப்பிலும் புதுப்பிக்கப்பட்ட எரிசக்தி மேம்பாடு, ஆராய்ச்சியிலும் மற்றும் 2-வது தலைமுறைக்கான உயிரி எரிபொருள் துறையிலும் ஒத்துழைப்பது என முடிவு செய்யப்பட்டது.
PIB Headquarters
லஞ்ச ஒழிப்பு விழிப்புணர்வு வாரக் கொண்டாட்டம்
தேசிய வேளாண்மை மற்றும் ஊரக மேம்பாட்டு வங்கியின்  தமிழ்நாடு மண்டல அலுவலகத்தில் இன்று “லஞ்ச ஒழிப்பு விழிப்புணர்வு வாரம்” கொண்டாடப்பட்டது. அதன் அங்கமாக, இன்று சென்னையில் உள்ள மண்டல அலுவலகத்தில் பணிபுரியும் அனைவரும், வங்கியின் தலைமை பொது மேலாளர் திருமதி. பத்மா ரகுநாதன் தலைமையில், லஞ்ச ஒழிப்பு உறுதிமொழி எடுத்துக் கொண்டனர். அதனைத் தொடர்ந்து ஊழியர்கள் அனைவரும் லஞ்ச ஒழிப்பு வாசகங்களுடன் கூடிய பதாகைகளை ஏந்தியபடி, சற்று தொலைவுக்கு ஊர்வலமாக சென்று விழிப்புணர்வு ஏற்படுத்தினர். இந்த நிகழ்ச்சியின் மூலமாக சமூகத்தில் நாணயமான வாழ்க்கை முறை குறித்து வலியுறுத்தப்பட்டது. தொடர்ந்து லஞ்ச ஒழிப்பு விழிப்புணர்வு குறித்து பள்ளி மாணவர்களுக்கு பல்வேறு போட்டிகள் நடத்தப்பட்டு பரிசுகள் வழங்கப்பட உள்ளதாக, நபார்டு வங்கியின் தலைமை பொது மேலாளர் திருமதி. பத்மா ரகுநாதன் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 174.24 கோடியைக் கடந்தது
நாட்டில் கடந்த 24 மணி நேரத்தில் 34.75 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 174.24 கோடியைக்  கடந்தது. 1,96,65,024 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 67,538 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,19,10,984 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.03 சதவீதமாக உள்ளது. கடந்த 24 மணி நேரத்தில் 30,757 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 3,32,918 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.78 சதவீதமாக உள்ளது.
கடந்த 24 மணி நேரத்தில் 11,79,705 கொவிட் பரிசோதனைகள் செய்யப்பட்டன. இதுவரை சுமார் 75.55 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 3.04 சதவீதமாக உள்ளது. தினசரித் தொற்று விகிதம் 2.61 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1798926
வணிகம் மற்றும் தொழில்துறை அமைச்சகம்
இந்தியாவின் வர்த்தகம்: 2020 டிசம்பர் மாதத்தின் ஆரம்பகட்ட தரவு
2020-ஆம் ஆண்டு டிசம்பர் மாதத்தில் நாட்டின் ஏற்றுமதி 26.89 பில்லியன் அமெரிக்க டாலராக இருந்தது. இது கடந்த 2019-ஆம் ஆண்டு டிசம்பர் மாதத்தை விட 0.80 சதவீதம் குறைவாகும். ஏப்ரல் முதல் டிசம்பர் வரையில் 200.55 பில்லியன் அமெரிக்க டாலராக இருந்த இந்தியாவின் ஏற்றுமதி, கடந்த ஆண்டு இதே காலத்தை விட 15.8 சதவீதம் குறைவாகும்.
2020-ஆம் ஆண்டு டிசம்பர் மாதத்தில் நாட்டின் இறக்குமதி 42.60 பில்லியன் அமெரிக்க டாலராக இருந்தது. இது கடந்த 2019-ஆம் ஆண்டு டிசம்பர் மாதத்தை விட 7.6 சதவீதம் அதிகமாகும். ஏப்ரல் முதல் டிசம்பர் வரையில் இந்தியாவின் இறக்குமதி 258.29 பில்லியன் அமெரிக்க டாலராக இருந்தது. கடந்த ஆண்டு இதே காலத்துடன் ஒப்பிடுகையில் 29.08 சதவீதம் எதிர்மறையான வளர்ச்சி ஏற்பட்டுள்ளது.
2020 டிசம்பர் மாதத்தில் இந்தியாவின் நிகர இறக்குமதியின் வர்த்தக பற்றாக்குறை 15.71 பில்லியன் அமெரிக்க டாலர். இது கடந்தாண்டு டிசம்பரில் பதிவான 12.49 பில்லியன் அமெரிக்க டாலர் வர்த்தக பற்றாக்குறை உடன் ஒப்பிடும் போது 25.78% என்னும் அளவுக்கு கணிசமான முன்னேற்றம் ஏற்பட்டுள்ளது.
பெட்ரோலியம் அல்லாத பொருட்களின் ஏற்றுமதி 2020-ஆம் ஆண்டு டிசம்பர் மாதத்தில் 24.73 பில்லியன் அமெரிக்க டாலராக இருந்தது. கடந்த 2019-ஆம் ஆண்டு டிசம்பர் மாதத்தைவிட இது 5.17 சதவீதம் நேர்மறை வளர்ச்சியாகும்.
எண்ணெய் இறக்குமதி 2020 டிசம்பர் மாதத்தில் 9.61 பில்லியன் அமெரிக்க டாலராக இருந்தது. இது கடந்தாண்டு டிசம்பர் மாதம் 10.72 பில்லியன் அமெரிக்க டாலராக இருந்தது. இது 10.37% எதிர்மறையான வளர்ச்சியாகும்.
எண்ணெய் அல்லாத பொருட்களின் இறக்குமதி 2020 டிசம்பர் மாதத்தில் 33.0 பில்லியன் அமெரிக்க டாலராக இருந்தது. இது கடந்தாண்டு டிசம்பர் மாதம் 28.88 பில்லியன் அமெரிக்க டாலராக இருந்தது. இது 14.27% நேர்மறையான வளர்ச்சியாகும்.
பிற தானியங்கள் , எண்ணெய் உணவுகள் , இரும்புத் தாது , தானியங்கள் தயாரிப்பு மற்றும் இதர பதப்படுத்துதல் பொருட்கள் , தரைவிரிப்பு உள்ளிட்ட சணல் உற்பத்தி  உள்ளிட்டவை கடந்த டிசம்பர் மாத ஏற்றுமதியில் நேர்மறையான வளர்ச்சியைக் கண்டுள்ளன.
வெள்ளி , செய்தித்தாள் , தோல் மற்றும் தோல் பொருட்கள் , போக்குவரத்து உபகரணங்கள் , கச்சா பருத்தி மற்றும் கழிவுகள்  உள்ளிட்டவை கடந்த டிசம்பர் மாத இறக்குமதியில் எதிர்மறையான வளர்ச்சியைக் கண்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685525
-----
(Visitor Counter : 139
பிரதமர் அலுவலகம்
பிரபல நடிகர் திரு சரத் பாபுவின் மறைவுக்குப் பிரதமர் இரங்கல் தெரிவித்துள்ளார்
பிரபல நடிகர் திரு சரத் பாபுவின் மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து பிரதமர் ட்விட்டரில் கூறியிருப்பதாவது;
“திரு சரத்பாபு அவர்கள் பல துறை ஆளுமையாகவும் படைப்பாளியாகவும் விளங்கினார். தமது நீண்டகால திரைத்துறை வாழ்க்கையில் பல மொழிகளில் பிரபலமான பல பாத்திரங்களில் சிறப்பாக நடித்ததற்காக அவர் என்றும் நினைவுகூரப்படுவார். அவரது மறைவு துயரத்தை அளிக்கிறது. அவரது குடும்பத்தினர் மற்றும் நண்பர்களுக்கு இரங்கல்கள். ஓம் சாந்தி.”
-------
(SMB/IR/KPG/KRS
(
சுகாதாரம் மற்றும் குடும்ப நலத்துறை அமைச்சகம்
உ.பி., சத்தீஸ்கர் மாநிலங்களுக்கான மத்திய காசநோய் பிரிவு மற்றும் இந்தியன் ஆயில் நிறுவனம் இடையேயான வரலாற்றுச் சிறப்புமிக்க புரிந்துணர்வு ஒப்பந்தத்திற்கு டாக்டர் மன்சுக் மாண்டவியா, திரு.ஹர்தீப் சிங் பூரி வரவேற்பு
காசநோயை அடியோடு ஒழிக்க இந்தியா மேற்கொண்டுள்ள அர்ப்பணிப்புக்கு சான்றாக இந்தியன் ஆயில் நிறுவனம் மத்திய சுகாதார அமைச்சகத்தின் கீழ் இயங்கும் மத்திய காசநோய் பிரிவுடன் வரலாற்றுச் சிறப்புமிக்க புரிந்துணர்வு ஒப்பந்தம் ஒன்றில் கையெழுத்திட்டுள்ளது. உத்தரப்பிரதேசம், சத்தீஸ்கர் ஆகிய மாநிலங்களில் காசநோய் ஒழிப்புத் திட்டத்தை தீவிரமாக மேற்கொள்ள இந்தப் புரிந்துணர்வு ஒப்பந்தம் வகை செய்யும் என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, மத்திய பெட்ரோலியத் துறை அமைச்சர் திரு.ஹர்தீப் சிங் பூரி ஆகியோர் கூறியுள்ளனர்.
இந்தியாவின் உத்தரப்பிரதேசம் மற்றும் சத்தீஸ்கர் மாநிலங்களில் காசநோய் பாதிப்பு அதிகமாக உள்ளது. காசநோய்க்கு எதிரான இயக்கத்தை இந்த மாநிலங்களில் தீவிரமாக செயல்படுத்த இது வழிவகுக்கும்.
மத்திய அமைச்சர்கள், டாக்டர் மன்சுக் மாண்டவியா, ஹர்தீப் சிங் பூரி முன்னிலையில் இந்த ஒப்பந்தம் கையெழுத்தாகி உள்ளது. ஒப்பந்தத்தை வரவேற்றுள்ள டாக்டர் மாண்டவியா, 2025 ஆம் ஆண்டுக்குள் இந்தியாவில் காசநோயை முற்றிலும் ஒழிக்கும் பிரதமர் திரு.நரேந்திர மோடியின் தொலைநோக்கை செயல்படுத்தும் வகையில் இத்தகைய ஒப்பந்தங்கள் செயல்முறைக்கு வரும் என்று கூறினார். இத்திட்டம் தொடங்கப்பட்டு 15 நாட்களுக்குள் அனைத்து 12 லட்சம் காசநோயாளிகள் கண்டறியப்பட்டு அவர்களுக்கு ஊட்டச்சத்து உபகரணங்கள் மற்றும் இதர ஆதரவுகள் வழங்கப்படுவதாக கூறினார்.
இந்த முன்முயற்சியை மேற்கொண்டதற்காக இந்தியன் ஆயில் நிறுவனத்தைப் பாராட்டிய திரு.ஹர்தீப் சிங் பூரி இந்த சாதனைமிக்க புரிந்துணர்வு ஒப்பந்தம், இந்தியாவின் சுகாதார நடைமுறையின் வளர்ச்சியை அதிகரிக்கும் பிரதமரின் தொலைநோக்கை நனவாக்க உதவும் என்று தெரிவித்தார்.
பிரதமர் அலுவலகம்
இளம் கலைஞரின் ஓவியங்கள் மற்றும் பொது சுகாதாரத்தில் அவர் கொண்டுள்ள அக்கறைக்கு பிரதமர் பாராட்டு
படைப்புத் துறைகளில் இளைஞர்களின் ஆர்வம் மற்றும் அர்ப்பணிப்பைக் காண்பது மிகுந்த மகிழ்ச்சி அளிக்கிறது: பிரதமர்
உங்களது ஓவியங்களைப் போலவே உங்கள் சிந்தனைகளும் அழகாக உள்ளன: பிரதமர்
தடுப்பூசித் திட்டம், ஒழுங்குமுறை ஆகியவற்றுடன் 130 கோடி இந்தியர்களின் ஒருங்கிணைந்த நடவடிக்கை, பெருந்தொற்றுக்கு எதிரான போராட்டத்திற்கு வலிமை அளிக்கிறது: பிரதமர்
நேர்மறை எண்ணங்களை பரப்பும் திரு ஸ்டீவனின் முயற்சிகள், மக்களுக்கு ஊக்கமளிக்கும் என்று நம்பிக்கை தெரிவித்தார்
திரு ஸ்டீவன் ஹாரிஸ், பிரதமருக்கு கடிதம் எழுதியிருந்ததுடன், இரண்டு ஓவியங்களையும் அனுப்பியிருந்தார்
பெங்களூருவைச் சேர்ந்த மாணவரான திரு ஸ்டீவன் ஹாரிஸின் ஓவியங்களைப் பாராட்டி, பிரதமர் திரு நரேந்திர மோடி அவருக்குக் கடிதம் எழுதியுள்ளார். வளர்ந்து வரும் 20 வயது ஓவியர், பிரதமரின் 2 அழகு மிளிரும் ஓவியங்களுடன் ஓர் கடிதத்தையும் பிரதமருக்கு அனுப்பியிருந்தார். அவரை ஊக்கப்படுத்தியும், பாராட்டியும் பிரதமர் பதில் எழுதியுள்ளார்.
படைப்புத் துறைகளில் இளைஞர்களின் ஆர்வம் மற்றும் அர்ப்பணிப்பைக் காண்பது மிகுந்த மகிழ்ச்சி அளிப்பதாக பிரதமர் எழுதியிருந்தார். ‘விஷயங்களை ஆழ்ந்து அனுபவிக்கும் உங்களது திறமையை உங்கள் ஓவியங்கள் சுட்டிக் காட்டுகின்றன. நய நுணுக்கங்களுடன் மிகச் சிறிய வெளிபாடுகளும் சிறப்பாக எடுத்துரைக்கபட்டிருப்பது, மன நிறைவாக உள்ளது’, என்று பிரதமர் குறிப்பிட்டார்.
தற்போதைய நெருக்கடியான சூழலின்போது, பொது சுகாதாரம் மற்றும் நல்வாழ்வு குறித்த இளம் கலைஞரின் கருத்துக்களை பிரதமர் வெகுவாகப் பாராட்டினார். “தடுப்பூசித் திட்டம், ஒழுங்குமுறை ஆகியவற்றுடன் 130 கோடி இந்தியர்களின் ஒருங்கிணைந்த நடவடிக்கை, பெருந்தொற்றுக்கு எதிரான போராட்டத்திற்கு வலிமை அளிக்கிறது”, என்று பிரதமர் தமது கடிதத்தில் எழுதினார்.
நேர்மறை எண்ணங்களைப் பரப்பும் திரு ஸ்டீவனின் முயற்சிகள், மக்களுக்கு ஊக்கமளிக்கும் என்று பிரதமர் நம்பிக்கை தெரிவித்தார்.
கடந்த 15 வருடங்களாக தாம் ஓவியம் தீட்டி வருவதாகவும், பல்வேறு நிலைகளில் சுமார் 100க்கும் மேற்பட்ட விருதுகளை வென்றிருப்பதாகவும் பிரதமருக்கு எழுதிய கடிதத்தில் திரு ஸ்டீவன் தெரிவித்திருந்தார். பிரதமரை, தமது உந்துசக்தி என்று அவர் குறிப்பிட்டிருந்ததுடன், கொரோனா தொற்றுக்கு எதிரான இந்தியாவின் தடுப்பூசித் திட்டத்தையும் புகழ்ந்திருந்தார்.
பிரதமருக்கு திரு ஸ்டீவன் ஹாரிஸ் அனுப்பிய ஓவியங்களைக் கீழே காணலாம்:
(
கலாசாரத்துறை அமைச்சகம்
குஷிநகர் சர்வதேச விமான நிலையம் திறப்பு விழாவையொட்டி ஏற்பாடு செய்யப்படும் அபிதம்மா தின நிகழ்ச்சியில் பிரதமர் நாளை கலந்து கொள்கிறார்
மத்திய கலாச்சார அமைச்சகம், சர்வதேச பவுத்தக் கூட்டமைப்பு ஆகியவை உத்தரப் பிரதேச அரசுடன் இணைந்து, 2021 அக்டோபர் 20 அன்று உத்தரப் பிரதேசத்தின் குஷிநகரில் அஷ்வின் பூர்ணிமா நன்னாளில் அபிதம்மா தினத்தை ஏற்பாடு செய்கிறது.
இலங்கை, தாய்லாந்து, மியான்மர், தென் கொரியா, நேபாளம், பூட்டான், கம்போடியா மற்றும் பல்வேறு நாடுகளின் முக்கிய துறவிகள் மற்றும் தூதர்கள் முன்னிலையில் பிரதமர் திரு நரேந்திர மோடி இந்த நிகழ்ச்சியில் கலந்து கொள்வார்.
உத்தரப் பிரதேச ஆளுநர் திருமதி ஆனந்திபென் படேல்; அம்மாநில முதல்வர் திரு யோகி ஆதித்யநாத்; மத்திய சட்டம் மற்றும் நீதித்துறை அமைச்சர் திரு கிரண் ரிஜிஜு; கலாச்சாரம் மற்றும் சுற்றுலாத்துறை அமைச்சர் திரு ஜி கிஷன் ரெட்டி; விமானப் போக்குவரத்துத் துறை அமைச்சர் திரு ஜோதிராதித்யா எம் சிந்தியா மற்றும் கலாச்சார, விமான போக்குவரத்து மற்றும் சுற்றுலா அமைச்சகங்களின் இணை அமைச்சர்கள் நிகழ்ச்சியில் கலந்து கொள்வார்கள்.
வாஸ்கடுவா ஆலயத்தின் தற்போதையத் தலைவர் தலைமையிலான 12 பேர் கொண்ட ஆன்மிகக் குழு உட்பட 123 பேர் இலங்கையில் இருந்து இந்நிகழ்வில் கலந்து கொள்கின்றனர். புத்த மதத்தின் அனைத்துப் பிரிவுகளின் துணைத் தலைவர்கள் மற்றும் கேபினட் அமைச்சர் திரு நமல் ராஜபக்சே தலைமையிலான இலங்கை அரசின் 5 அமைச்சர்களும் இதில் அடங்குவர்.
இலங்கையின் வாஸ்கடுவா ஸ்ரீ சுப்புத்தி ராஜ்விஹாரா கோவிலில் இருந்து, கோவிலின் தலைவரால் கொண்டுவரப்படும் புனித புத்தர் நினைவுச்சின்னம் இந்த நிகழ்வின் சிறப்பம்சமாக இருக்கும்.
இந்நாளில் பிரதமரால் திறக்கப்படவுள்ள குஷிநகர் சர்வதேச விமான நிலையம், உலகெங்கிலும் உள்ள பவுத்தர்களின் புனித இடங்களை இணைப்பதில் ஒரு முக்கிய அடையாளமாக திகழும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764902
(Visitor Counter : 221
பிரதமர் அலுவலகம்
நவ்ரோஸ் பண்டிகை – பார்சி மக்களுக்கு பிரதமர் வாழ்த்து
பார்சி மக்களின் புத்தாண்டான நவ்ரோஸ் பண்டிகையை முன்னிட்டு பார்சி மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பார்சி நண்பர்களுக்கு நவ்ரோஸ் வாழ்த்துகள். இந்தப் புத்தாண்டு உங்களுக்கு மகிழ்ச்சி, செழிப்பு மற்றும் நல்ல ஆரோக்கியத்தை அளிக்கட்டும் என்று நான் பிரார்த்திக்கிறேன் என்று பிரதமர் தனது வாழ்த்துச் செய்தியில் கூறியுள்ளார்.
தொழிலாளர் மற்றும் வேலைவாய்ப்பு அமைச்சகம்
ஜூலை மாதத்திற்கான, வேளாண் மற்றும் ஊரக தொழிலாளர்களுக்கான அகில இந்திய நுகர்வோர் விலைக் குறியீட்டெண் வெளியீடு
வேளாண் மற்றும் ஊரக தொழிலாளர்களுக்கான, 2020 ஜூலை மாதத்திய அகில இந்திய நுகர்வோர் விலைக் குறியீட்டெண் , மூன்று மற்றும் நான்கு புள்ளிகள் அதிகரித்து முறையே 1021 மற்றும் 1028 புள்ளிகளாக உள்ளது.
இந்தக் குறியீட்டெண்ணின் ஏற்ற இறக்கங்கள், மாநிலங்கள் தோறும் மாறுபடுகின்றன. தமிழ்நாடு, வேளாண் தொழிலாளர்களுக்கான குறியீட்டெண்ணில் 1216 புள்ளிகளுடன் முதலிடத்திலும், இமாச்சலப்பிரதேசம் 786 புள்ளிகளுடன் கடைசி இடத்திலும் உள்ளன.
கிராமப்புற தொழிலாளர்களைப் பொறுத்தவரை, இந்தக் குறியீட்டெண் 15 மாநிலங்களில் அதிகரித்தும், நான்கு மாநிலங்களில் குறைந்தும் காணப்படுகிறது. தமிழ்நாடு 1202 புள்ளிகளுடன் குறியீட்டெண் பட்டியலில் முதலிடத்திலும், இமாசலப்பிரதேசம் 838 புள்ளிகளுடன் கடைசி இடத்திலும் உள்ளன.
----
(Visitor Counter : 121
பிரதமர் அலுவலகம்
தூய்மைக்கான சேவை இயக்கத்தின் பகுதியாக ஒவ்வொருவரும் மாறவேண்டும் என்று பிரதமர் அழைப்பு விடுத்துள்ளார்
‘தூய்மைக்கான சேவை இயக்கத்தின்’ பகுதியாக ஒவ்வொருவரும் மாறவேண்டும் என்று பிரதமர் திரு. நரேந்திர மோடி அழைப்பு விடுத்துள்ளார்.
“ வரும் அக்டோபர் 2-ம் தேதி மகாத்மா காந்தியின் 150-வது பிறந்த ஆண்டு தொடங்குகிறது. தூய்மை இந்தியா என்கிற காந்தியின் கனவை நனவாக்கும் நோக்கத்துடன் தொடங்கப்பட்ட வரலாற்று சிறப்பு மிக்க மக்கள் இயக்கமான தூய்மை இந்தியா இயக்கத்தின் நான்காவது ஆண்டு நிறைவு நாளாகவும் அது அமைந்திருக்கிறது.
தூய்மை இந்தியாவுக்காக பாடுபட்ட அனைவரையும் நான் வணங்குகிறேன்.
‘தூய்மைக்கான சேவை இயக்கம்’ வரும் 15-ம் தேதி தொடங்குகிறது. இது காந்தி அவர்களுக்கு நாம் செலுத்தும் மகத்தான அஞ்சலியாகும்.
தூய்மை இந்தியாவை உருவாக்கும் முயற்சிகளை வலுப்படுத்தவும், இந்த இயக்கத்தின் ஒரு பகுதியாகவும் இருக்க முன்வாருங்கள்.
‘தூய்மைக்கான சேவை இயக்கத்தின்’ தொடக்கத்தைக் குறிக்கும் வகையில், 15-ம் தேதி காலை 9.30 மணிக்கு நாம் அனைவரும் ஒன்று கூடுவோம். தூய்மைக்கான செயல்பாடுகள், தொடங்கியபின், தூய்மை இந்தியா இயக்கம் வலுப்பட மிகுந்த ஈடுபாட்டுடன் களப்பணியாற்றியவர்களுடன், கலந்துரையாடும் தருணத்தை நான் ஆவலோடு எதிர்நோக்கியிருக்கிறேன்” என்று பிரதமர் கூறியுள்ளார்.
------
(Visitor Counter : 104